
Nr. 7394 din 13.07.2021




REFERAT DE APROBARE

- pentru proiectul de hotărâre privind modificarea Organigramei și  a Statului de funcții ale aparatului de specialitate al primarului Municipiului Marghita şi a celorlalte instituţii subordonate 


I. Motivul adoptării proiectul de hotărâre privind modificarea Organigramei și a Statului de funcții ale aparatului de specialitate al primarului Municipiului Marghita şi a celorlalte instituţii subordonate 

Pentru eficientizarea activității instituției şi, totodată, pentru eficientizarea funcţionalităţii aparatului de specialitate al primarului Municipiului Marghita propun modificarea  Organigramei și a Statului de funcții ale aparatului de specialitate ale primarului Municipiului Marghita şi a celorlalte instituţii subordonate.
Astfel, pentru posturile vacante, aprobate astfel prin Hotărârea Consiliului Local al Municipiului Marghita nr.8 din 14.01.2021 privind aprobarea Organigramei, a Statului de funcții și a Regulamentului de organizare si funcționare ale aparatului de specialitate al primarului Municipiului Marghita şi a celorlalte instituţii suborodonate ca urmare a reorganizării activității instituției, au fost organizate concursuri în vederea ocupării acestor posturi vacante. În urma procedurii de organizare a acestor concursuri, s-a constatat faptul că pentru ocuparea funcției publice de inspector clasa I grad profesional debutant din cadrul Compartimentului autorizări, urbanism și amenajarea teritoriului nu s-a prezentat nici o persoană interesantă. Ca urmare, propun desființarea acestei funcții publice de inspector clasa I grad profesional debutant din cadrul Compartimentului autorizări, urbanism și amenajarea teritoriului și înființarea acestei funcții publice în cadrul Compartimentului protecția mediului unde este necesară această funcție, avându-se în vedere faptul că în cadrul acestui compartiment exista doar o singură funcție publică.
Mutarea acestei funcții publice între cele două compartimente mai sus enunțate, prin desființarea, respectiv înființarea aceleasi funcții, este necesară și oportună având în vedere prevederile legale cu privire la obligațiile de mediu si climă ale administrațiilor publice centrale și locale în viitoarea perioadă de programare pentru accesarea fondurilor externe nerambursabile necesare dezvoltării Municipiului Marghita.

De asemenea, propun modificarea funcției contractuale vacante de inspector de specialitate treapta II nivel studii superioare din cadrul Compartimentului lucrări curente, reparații și servicii publice  în inspector de specialitate debutant nivel studii superioare din cadrul aceluiasi compartiment. Această modificare este oportună si necesară pentru a permite unui număr cât mai mare de persoane să participe la concursul care va fi organizat pentru ocuparea acestei funcții contractuale vacante, având în vedere importanța acestui compartiment pentru buna desfășurare a lucrărilor de investiții în Municipiul Marghita.


Având în vedere Adresa nr.4406/19.04.2021 a Instituției Prefectului Județul Bihor cu privire la stabilirea numărului maxim de posturi pentru anul 2021 precum și prevederile OUG nr.63/2010 pentru modificarea si completarea Legii nr.273/2006 privind finantele publice locale, precum si pentru stabilirea unor masuri financiare, cu modificările si completările ulterioare consider că este oportună şi necesară modificarea Organigramei și a Statului de funcții ale aparatului de specialitate al primarului Municipiului Marghita şi a celorlalte instituţii subordonate, având în vedere faptul că prin aceste modificări nu se modifică numărul de personal din cadrul UAT Municipiul Marghita.

II. Argumentele care impun modificarea Organigramei și a Statului de funcții ale aparatului de specialitate al primarului Municipiului Marghita si a celorlalte instituţii suborodonate

În urma modificărilor susmenționate:
· numărul de personal al instituției nu se modifică;
· va creste ritmul implementării proiectelor cu finanţare de la bugetul local sau nerambursabilă pentru derularea unor obiective investiţionale și implicit pentru dezvoltarea Municipiului Marghita;
· resursele de care dispune instituția vor fi folosite la capacitate maximă și în condiții de eficiență.

Astfel, pentru ducerea la îndeplinire a principalelor atribuții care revin Consiliului Local al Municipiului Marghita, ca autoritate deliberativă a administratiei publice locale și primarului Municipiului Marghita, ca autoritate executivă a administratiei publice locale, în conformitate cu prevederile art.129, respectiv art.155 din OUG nr.57/2017 privind Codul administrativ, cu modificările și completările ulterioare, și ținând cont de obiectivele care sunt necesare a fi realizate în perioada următoare pentru realizarea unei administraţii moderne şi mai eficiente care să presteze un act administrativ de calitate şi servicii publice profesionale în interesul cetăţeanului, precum și pentru buna dezvoltare a Municipiului Marghita, propun modificarea Organigramei și a Statului de funcții ale aparatului de specialitate al primarului Municipiului Marghita şi a celorlalte instituţii subordinate.
Toate modificările se regăsesc în Organigrama și Statul de funcții -  Anexele 1 și 2 la proiectul de hotărâre.

III. Temei legal
Modificarea Organigramei și a Statului de funcții ale aparatului de specialitate al primarului Municipiului Marghita s-a realizat în baza următoarelor prevederi legale:
· Art.6, art.8-9, art.12, art.84 alin.(3) și alin.(4), art.125, art.129 alin.(1), alin.(2) lit.a), alin.(3) lit.c), art.136, art.154, art.155 alin.(1) lit.b) și d), alin.(3) lit.b), alin.(4) lit.a) si alin.(5) lit.a), art.200, art.370 alin.(2), art.391, art.408, art.409, 413, art.414, art.518 alin.(6) și alin.(7), art.539, art.540-542, precum și ale art.599 din OUG nr.57/2019 privind Codul Administrativ, cu modificările si completările ulterioare,
· Legii – cadru nr.153/2017 privind salarizarea personalului platit din fonduri publice, cu modificările si completările ulterioare,
· Legii nr.273/2006 privind finanțele publice locale, cu modificările si completările ulterioare,
· art.38 al OUG nr.114/2018 privind instituirea unor masuri în domeniul investitiilor publice si a unor masuri fiscal-bugetare, modificarea si completarea unor acte normative si prorogarea unor termene, cu modificările si completările ulterioare,
· OUG nr.63/2010 pentru modificarea si completarea Legii nr.273/2006 privind finantele publice locale, precum si pentru stabilirea unor masuri financiare, cu modificările si completările ulterioare, 
· Legii responsabilității fiscal-bugetare nr.69/2010, republicată, cu modificările și completările ulterioare;
· OUG nr.118/2006 privind înființarea, organizarea și desfășurarea activității așezămintelor culturale, cu modificările și completările ulterioare,
· Legii contenciosului administrativ nr.554/2004, cu modificările și completările ulterioare,
· Legii nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,
· Hotărârea Consiliului Local al Municipiului Marghita nr.8 din 14.01.2021 privind aprobarea Organigramei, a Statului de funcții și a Regulamentului de organizare si funcționare ale aparatului de specialitate al primarului Municipiului Marghita şi a celorlalte instituţii suborodonate ca urmare a reorganizării activității instituției,
· art.196 alin.(1) lit.a) și art.197 din OUG nr.57/2019 privind Codul Administrativ, cu modificările si completările ulterioare.

Faţă de cele arătate mai sus, a fost inițiat proiectul de hotărâre privind modificarea Organigramei și a Statului de funcții ale aparatului de specialitate al primarului Municipiului Marghita şi a celorlalte instituţii suborodonate, pe care îl propun Consiliului Local al Municipiului Marghita spre aprobare.


PRIMAR,
Marcel-Emil SAS-ADĂSCĂLIȚII 

